ఆళ్ల రామకృష్ణారెడ్డి

ఆళ్ల రామకృష్ణారెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014 & 2019లో జరిగిన అసెంబ్లీ ఎన్నికల్లో మంగళగిరి శాసనసభ నియోజకవర్గం నుండి శాసనసభ్యుడిగా ఎన్నికయ్యాడు.
జననం, విద్యాభాస్యం
ఆళ్ల రామకృష్ణారెడ్డి ఆంధ్రప్రదేశ్ రాష్ట్రం, గుంటూరు జిల్లా, పెదకాకాని మండలం & గ్రామంలో1968లో దశరథరామిరెడ్డి,  వీరరాఘవమ్మ దంపతులకు జన్మించాడు. ఆయన గుంటూరు ఎసి కాలేజ్ నుండి ఇంటర్మీడియట్ పూర్తి చేశాడు. ఆయనకు సోదరుడు ఆళ్ల అయోధ్య రామిరెడ్డి ఉన్నాడు.

రాజకీయ జీవితం
ఆళ్ల రామకృష్ణారెడ్డి 2014లో అసెంబ్లీ ఎన్నికల్లో వైఎస్సార్‌ సీపీ అభ్యర్థిగా మంగళగిరి స్థానం నుంచి పోటీ చేసి తొలిసారి ఎమ్మెల్యేగా గెలిచి అసెంబ్లీలోకి అడుగు పెట్టాడు. ఆయనకు 2019 ఎన్నికల్లో తన సమీప ప్రత్యర్థి తెలుగుదేశం పార్టీ అభ్యర్థి నారా లోకేశ్ పై 5337 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2019 జూన్లో రాజధాని ప్రాంత అభివృద్ధి ప్రాధికార సంస్థ (సిఆర్‌డిఎ) కు ఛైర్మన్‌గా నియమితుడయ్యాడు.

ఆళ్ల రామకృష్ణారెడ్డి 2023 డిసెంబర్ 10న ఎమ్మెల్యే పదవికి వైసీపీకి రాజీనామా చేసి 2024 జనవరి 21న విజయవాడలో ఏపీసీసీ అధ్యక్షురాలు వైఎస్ షర్మిల సమక్షంలో కాంగ్రెస్ పార్టీలో చేరాడు. ఆళ్ల రామకృష్ణారెడ్డి ఫిబ్రవరి 20న వైసీపీ అధ్యక్షుడు ముఖ్యమంత్రి వైఎస్‌ జగన్‌ మోహన్ రెడ్డి సమక్షంలో తిరిగి  వైయస్సార్ కాంగ్రెస్ పార్టీలో చేరాడు.

మూలాలు

వర్గం:1974 జననాలు
వర్గం:ఆంధ్రప్రదేశ్ రాజకీయ నాయకులు
వర్గం:గుంటూరు జిల్లా రాజకీయ నాయకులు
వర్గం:గుంటూరు జిల్లా వ్యక్తులు
వర్గం:ఆంధ్రప్రదేశ్ వ్యక్తులు